IMH บริการพ่นฆ่าเชื้อโควิด”ข่าวหุ้นธุรกิจ”
IMH บริการพ่นฆ่าเชื้อโควิด"ข่าวหุ้นธุรกิจ"
15 เม.ย. 2563

บริษัท โรงพยาบาลอินเตอร์เมดิคัล แคร์แอนด์แล็บ จำกัด (มหาชน) หรือ IMH ได้เข้ามาให้บริการพ่นน้ำยาฆ่าเชื้อโควิด-19 ณ สำนักงานหนังสือพิมพ์ข่าวหุ้นธุรกิจ เพื่อป้องกันและลดความเสี่ยงการแพร่ระบาดและการติดเชื้อโควิด-19 ของบุคลากรหนังสือพิมพ์ข่าวหุ้นธุรกิจ, ข่าวหุ้นออนไลน์, ข่าวหุ้นทีวีออนไลน์และสื่อในเครือฯ ถือเป็นการดำเนินการตามนโยบายรัฐบาลในการร่วมมือ เพื่อป้องกันการแพร่ระบาดการติดเชื้อไปสู่ประชาชนทั่วไป เมื่อวันวันที่ 11 เม.ย. 2563
ด้าน ดร.สิทธิวัตน์ กำกัดวงษ์ ประธานเจ้าหน้าที่บริหาร IMH เปิดเผยว่า ช่วงมีการแพร่ระบาดไวรัสโควิด-19 บริษัทได้เพิ่มบริการพ่นฆ่าเชื้อและได้รับการตอบรับดีจากลูกค้าทั้งภาครัฐและเอกชน ทำให้มีลูกค้าเก่าและลูกค้าใหม่เข้ามาใช้บริการ โดยมีทีมให้บริการ 1-4 ทีม
ทั้งนี้ การพ่นฆ่าเชื้อไวรัส ดำเนินการโดย บริษัท แอคคิวฟาส แล็บเซ็นเตอร์ จำกัด บริษัทในเครือ IMH เป็นผู้เชี่ยวชาญด้านตรวจวัดคุณภาพสิ่งแวดล้อมมาตรฐาน ISO 17025 มีบริการพ่นฆ่าเชื้อไวรัสราคาเหมาจ่ายเริ่มต้นที่ 3,500 บาทต่อ 100 ตารางเมตร
นอกจากนี้ ล่าสุดมีการเปิดตัวบริการตรวจภูมิคุ้มกันโควิด-19 ทั้งแบบ Drive-Thru และแบบบริการถึงบ้าน ราคาเพียง 850 บาท โดยสรุปผลการตรวจร่วมกับอาการของผู้ติดเชื้อโดยแพทย์ ตามข้อแนะนำจาก กรมวิทยาศาสตร์การแพทย์ กระทรวงสาธารณสุข
พร้อมทั้งเปิดให้บริการฉีดวัคซีนไข้หวัดใหญ่ 4 สายพันธุ์ตามฤดูกาล แบบ Drive-Thru และ แบบบริการถึงบ้าน ควบคู่กับ บริการตรวจภูมิคุ้มกันโควิด-19 อีกด้วย โดยปีที่ผ่านมา โรงพยาบาล IMH ได้ให้บริการฉีดวัคซีนไข้หวัดใหญ่ แก่ลูกค้ามากกว่า 100,000 ราย
โดยสามารถติดต่อสอบถามเพิ่มเติมได้ ที่โรงพยาบาลอินเตอร์เมดฯ(IMH)พยาบาลวิชาชีพสุนทรี โทร.02-865-0044 ต่อ 1102 หรือ 089-921-7558 หรือ www.intermedthai.com ลงทะเบียนนัดคิวตามลิงค์ https://lin.ee/aLAAG4Q ได้เช่นกัน




